Môžem kombinovať kvapky na kašel Tussin a Zodac?
Syn 8 rokov, má kašel. Môžem na noc dať Tussin 12 kvapiek + 1/2 tabl Zodacu? Ďakujem.
Dobrý deň
Ďakujeme za Vašu otázku
Pri súčasnom užívaní liekov Tussin a Zodac bola pozorovaná stredne závažná interakcia, pri ktorej je zvýšené riziko centrálne tlmiaceho účinku liekov.
Ak uvedenú liečbu odporučil lekár, zvážil túto interakciu a prispôsobil nastavenej terapii dávkovanie. Samovoľné nasadenie uvedenej kombinácie liekov neodporúčam.
Prajem pekný zvyšok dňa
S pozdravom, PharmDr. Lucia Kubáňová